KOMISIJOS SPRENDIMAS
2006 m. rugpjūčio 14 d.
iš dalies keičiantis Sprendimą 2005/648/EB dėl apsaugos priemonių nuo Niukaslio ligos Bulgarijoje
(pranešta dokumentu Nr. C(2006) 3622)
(Tekstas svarbus EEE)
(2006/571/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
kadangi:
(1)
Niukaslio liga yra labai užkrečiama naminių ir laukinių paukščių virusinė liga, ir kyla pavojus, kad ligos sukėlėjas gali būti įvežtas vykstant tarptautinei prekybai gyvais naminiais paukščiais ir naminių paukščių produktais.
(2)
Nustačius Niukaslio ligos protrūkį Bulgarijos Vracos administraciniame rajone, buvo priimtas 2005 m. rugsėjo 8 d. Komisijos sprendimas 2005/648/EB dėl apsaugos priemonių nuo Niukaslio ligos Bulgarijoje (3). Šiuo sprendimu sustabdomas gyvų naminių paukščių, bėgiojančiųjų paukščių, ūkiuose auginamų ir laukinių medžiojamų plunksnuočių importas bei šių rūšių paukščių perinti skirtų kiaušinių, šviežios mėsos, mėsos pusgaminių ir mėsos produktų importas.
(3)
Bulgarija patvirtino Niukaslio ligos protrūkį Bulgarijos Kerdžalai administraciniame rajone (srityje).
(4)
Atsižvelgiant į dabartinę Bulgarijos epidemiologinę padėtį, susijusią su Niukaslio liga, ir į tai, kad ši šalis taikė tam tikras ligos kontrolės priemones ir nusiuntė Komisijai papildomos informacijos apie padėtį, susidariusią dėl ligos, padėtis Bulgarijoje, išskyrus Vracos, Blagojevgrado, Kerdžalai ir Burgaso rajonus (išskyrus Burgaso ir Sungurlarės savivaldybes), vis dar yra patenkinama. Todėl tikslinga sustabdyti importą tik iš šių rajonų.
(5)
Todėl Sprendimo 2005/648/EB priedas turi būti atitinkamai iš dalies keičiamas.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/648/EB priedas pakeičiamas šio sprendimo priedu.
2 straipsnis
Valstybės narės nedelsdamos imasi šiam sprendimui įvykdyti reikalingų priemonių ir jas paskelbia. Jos nedelsdamos apie tas priemones praneša Komisijai.
3 straipsnis
Šis sprendimas skirtas valstybėms narėms.
Priimta Briuselyje, 2006 m. rugpjūčio 14 d.